Legal Document

Category: 778

Text:
32. AΠOΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 21/21/4881 της 14/22 Ιαν. 1975 (ΦΕΚ  Β΄ 49) Περί εγκρίσεως Κανονισμού περί ασφαλίσεως εις Ι.Κ.Α. των Πωλητών Λαϊκών Αγορών. Έχοντες υπ’ όψει: 1.Τας διατάξεις των άρθρ. 2 και 16 του Α.Ν. 1846/1951, ως ετροποποιήθησαν μεταγενεστέρως. 2.Τας διατάξεις των άρθρ. 1 και 5 του Ν.Δ. 3710/1957. 3.Τας διατάξεις του Ν.Δ. 78/1973. 4.Πρότασιν του Διοικητού του Ι.Κ.Α. και τας υπ’ αριθ. 27/26-11-74 και 28/3-12-74 γνωμοδοτήσεις του Διοικητικού Συμβουλίου αυτού, υποβληθείσας ημίν δια της υπ' αριθ. 166782/ΦΥ α.α./19-12-74 αναφοράς του Ι.Κ.Α., αποφασίζομεν: Εγκρίνομεν τον Κανονισμόν Ασφαλίσεως εις Ι.Κ.Α. των Πωλητών Λαϊκών Αγορών, έχοντα ως κάτωθι: ΚΑΝΟΝΙΣΜΟΣ «Περί ασφαλίσεως των Πωλητών  Λαϊκών Αγορών» Πρόσωπα – Έναρξις Ασφαλίσεως Άρθρ.1.-1.Η ασφάλισις των εν παρ. 1 του άρθρ. 1 του Ν.Δ. 78/73 (ανωτ. αριθ. 36) επαγγελματιών πωλητών Λαϊκών Αγορών άρχεται από της μετά την ισχύν του ως άνω Ν. Δ/τος κτήσεως ή επανακτήσεως αδείας πωλητού του, συμφώνως προς το άρθρ. 25 του Α.Ν. 1470/38, - Ταμείου Λαϊκών Αγορών (τόμ. 5 σελ. 81). 2.Διά την ασφάλισιν των προσώπων της παρ. 1 του παρόντος άρθρου έχουν επικουρικήν εφαρμογήν, καθ’ ο μέρος δεν αντιτίθενται εις τας διατάξεις του παρόντος Κανονισμού, αι διατάξεις των άρθρ. 1 έως 30 του Κανονισμού Ασφαλίσεως του Ι.Κ.Α. (Α.Υ. Εργασίας 55575/1.479/18-11-65, ως ετροποποιήθη μεταγενεστέρως). Κατάταξη σε ασφαλιστικές κλάσεις  και ημέρες εργασίας «Άρθρ.2.-Τα πρόσωπα που αναφέρονται στην παρ. 1 του άρθρ. 1 του παρόντος Κανονισμού για τον υπολογισμό των καταβλητέων εισφορών και χορηγητέων παροχών κατατάσσονται με απόφαση της ΤΑΕ του Περιφερειακού Υποκαταστήματος ΙΚΑ Αθηνών ανάλογα με το τεκμαιρόμενο εισόδημα σε μία από τις ασφαλιστικές κλάσεις του άρθρ. 37 παρ. 1 του Α.Ν. 1846/1951, όπως αντικαταστάθηκε από το άρθρ. 1 παρ. 1 της από 4.2.1976 Πράξης Νομοθετικού Περιεχομένου, που κυρώθηκε με  το Νόμ. 321/1976 και συμπληρώθηκε με την παρ. 1 του άρθρ. 26 του Νόμ. 1902/1990, όπως αυτές ισχύουν. Με την ίδια απόφαση της ΤΑΕ του Περιφερειακού Υποκαταστήματος ΙΚΑ Αθηνών καθορίζεται και ο αριθμός των ημερών εργασίας που λογίζεται ότι πραγματοποιούν κατά μήνα τα ανωτέρω πρόσωπα. Η ΤΑΕ αποφασίζει εκ νέου σε περίπτωση μεταβολής των συνθηκών, με βάση τις οποίες εκδόθηκε η προγενέστερη απόφαση». Το άρθρ. 2 αντικαταστάθηκε ως άνω από την παρ. 6 της Α.Π. Φ.21/2446/8-15 Ιαν. 1999 (ΦΕΚ Β΄ 7) απ. Υπ. Εργ. και Κοιν.Ασφαλίσεων. Καταβολή εισφορών Άρθρ.3.-1.Αι, κατά το τρίτον εδάφιον της παρ. 1 του άρθρ. 1 του Ν.Δ. 78/73. ασφαλιστικαί εισφοραί υπολογιζόμεναι επί του, κατά το άρθρ. 2 του παρόντος, τεκμαρτού ημερομισθίου της ασφαλιστικής κλάσεως και του αριθμού των ημερών εργασίας, καταβάλλονται εις το Ι.Κ.Α. υπό του Ταμείου Λαϊκών Αγορών, όπερ υπέχει τας κατά την κείμενην νομοθεσίαν του Ι.Κ.Α. ευθύνας του εργοδότου, εντός της υπό της παρ. 3 του άρθρ. 26 του Α.Ν. 1846/51 οριζομένης προθεσμίας. 2.Ως χρόνος καταβολής των εισφορών ορίζεται το ημερολογιακόν τέλος του μηνός εις ον αύται αντιστοιχούν. Αναστολή της Ασφαλίσεως Άρθρ.4.-1.Η υπό των διατάξεων της παρ. 1 του άρθρ. 1 του Ν.Δ. 78/73 θεσπισθείσα ασφάλισις των Πωλητών Λαϊκών Αγορών, αναστέλλεται και δεν καταβάλλονται εισφοραί ουδ’ αναγνωρίζεται χρόνος εν ασφαλίσει, εφ’ όσον το ασφαλιστικόν πρόσωπον διέκοψε την άσκησιν του επαγγέλματός του λόγω: α)Ανικανότης προς εργασίαν διαρκείας πέραν των τριάκοντα ημερών ένεκα ασθενείας, βεβαιουμένης υπό οργάνου του Ι.Κ.Α. β)Στρατεύσεως, φυλακίσεως, αποβολής εκ των Λαϊκών Αγορών, ή άλλου τινός λόγου επαγομένου στέρησιν της δυνατότητος προς εργασίαν πέραν των τριάκοντα ημερών, βεβαιουμένου δια δημοσίου εγγράφου. 2.Η αναστολή, εις τας περιπτώσεις της παρ. 1 του παρόντος άρθρου άρχεται από της πρώτης του μηνός του επομένου εκείνου, καθ’ ον ήρξατο ο λόγος της αναστολής και λήγει εις το τέλος του μηνός εκείνου, καθ’ ον ήρθη ο λόγος αυτής. (Αντί για τη σελ. 124,27(β) Σελ. 124,27(γ) Τεύχος 1301 – Σελ. 5 Υπαγωγή σε ασφάλιση και είσπραξη εισφορών 15Β.Γ.α.32 Διακοπή της Ασφαλίσεως Άρθρ.5-Επιφυλασσομένης της εφαρμογής των περί αναστολής διατάξεων του άρθρ. 4 του παρόντος η ασφάλισις διακόπτεται: «α.Από την πρώτη του μήνα εκείνου, του οποίου δεν κατέβαλε τις εισφορές στο ομώνυμο Ταμείο ο πωλητής Λαϊκών Αγορών, αν και πέρασε εξάμηνο από τη λήξη του μήνα αυτού. Από τη λήξη του εξαμήνου τούτου αρχίζει η στέρηση της άδειας άσκησης του επαγγέλματος πωλητή Λαϊκών Αγορών, η οποία προβλέπεται από την τελευταία διάταξη της παρ. 1 του άρθρ. 1 του Ν.Δ. 78/73. Στην περίπτωση στέρησης της άδειας άσκησης του επαγγέλματος, όπως πιο πάνω, η ασφάλιση αρχίζει και πάλι από της επανάκτησης της άδειας άσκησης του επαγγέλματος πωλητή Λαϊκών Αγορών. Εάν, μέσα σε τέσσερις μήνες από της κοινοποίησης της απόφασης του Δ/ντή του Υποκ/τος, περί διακοπής της ασφάλισης, κατά τις διατάξεις του εδαφίου τούτου, ο πωλητής καταβάλλει τις αντίστοιχες εισφορές με τα πρόσθετα τέλη για τη χρονική περίοδο από του χρόνου διακοπής της ασφάλισης μέχρι την ημέρα της αφαίρεσης της άδειας ασκήσεως του επαγγέλματος πωλητή Λαϊκών Αγορών, τότε αίρεται η διακοπή της ασφάλισης για την άνω χρονική περίοδο». Το εδάφ. α΄ αντικαταστάθηκε ως άνω από την Β1/21/21/1268/14-20 Ιουν. 1983 (ΦΕΚ Β΄ 370) απόφ. Υπ. Κοιν. Ασφαλίσεων. β)Από της δι’ οιονδήποτε έτερον λόγον αφαιρέσεως της αδείας ασκήσεως του επαγγέλματος του πωλητού Λαϊκών Αγορών. Η παρούσα, ης η ισχύς άρχεται από της πρώτης του μεθεπομένου της δημοσιεύσεώς της μηνός, δημοσιευθήτω δια της Εφημερίδος της Κυβερνήσεως. Σελ. 124,28(γ) Τεύχος 1301 – Σελ. 6 15Β.Γ.α.32 Υπαγωγή σε ασφάλιση και είσπραξη εισφορών